Защо убиха сина ми?
Майката на писателя Георги Марков, Райка Маркова пред Би Би Си Панорама, няколко месеца след смъртта на сина й през септември 1978.
"Кой уби Георги Марков", Би Би Си Панорама, 1979
Продуцент: Фил Хардинг
Редактор: Кристофър Кейпрън
Водещ/Репортер: Майкъл Кокърел
39 години от смъртта на Георги Марков - един от малцината открити критици на българския комунизъм, писател, глас в ефира, журналист от Би Би Си.
На 7 септември 1978 година, на моста "Ватерло", недалеч от Буш Хаус и работното му място в Световните Служби на Би Би Си, Георги Марков е ударен в бедрото от мъж, с чадър в ръка. Непознатият се извинява и се отдалечава.
Марков по-късно ще каже на лекари, че човекът говорел английски с чужд акцент. Той си спомня остра болка на мястото, където го удря непознатият. Завръщайки се в Буш Хаус, Георги Марков забелязва малък червен оток, и че болката от убождането не отминава. Той разказва на близкия си приятел и колега от Би Би Си Тео Лирков за случилото се.
В България "Задочните репортажи..." на Георги Марков все още не са включени в нито една учебна програма.